Biroul Teritorial Timișoara al Avocatului Poporului va acorda audiențe la Reșița
Biroul Teritorial Timișoara al instituției Avocatul Poporului va organiza o zi de audiențe la Reșița, în data de 11 martie 2024, între orele 10:00 – 14:00, scrie radioresita.ro. Audiențele vor avea loc la sediul Direcției "Poliția Locală" Reșița, situat pe Bulevardul Al. I. Cuza nr. 39.
Scopul audiențelor:
Oferirea de consultanță juridică gratuită cetățenilor cu privire la drepturile și libertățile fundamentale ale omului;
Primirea de petiții cu privire la încălcări ale drepturilor și libertăților cetățenilor prin acte sau fapte administrative, de către autorități ale administrației publice și regii autonome;
Investigarea petițiilor și soluționarea lor în termen legal.
CITEȘTE ȘI: Creșă nouă într-o comună timișeană
Cetățenii din județul Caraș-Severin sunt rugați să se prezinte la audiențe cu următoarele documente:
Carte de identitate
Petiție scrisă, care să conțină:
Numele, prenumele și domiciliul petentului;
Obiectul petiției;
Semnătura petentului.
Audiențele se vor susține în continuare la sediul Biroului Teritorial Timișoara al Avocatului Poporului, din Timișoara, str. Eugeniu de Savoya, nr. 14, luni și miercuri între orele 10-14 și marți și joi între orele 12-16.
Persoanele interesate pot suna la nr. de telefon 0256/220321 sau scrie pe adresa de e-mail [email protected].